You Belong with Me

"You Belong with Me" (בעברית: "אַתָּה צָרִיךְ לִהְיוֹת אִיתִי") הוא שיר של הזמרת-יוצרת האמריקאית טיילור סוויפט, מתוך אלבום האולפן השני שלה, Fearless.<ref name=":1"></ref><ref name=":2"></ref><ref name=":3"></ref> השיר יצא לאור ב-18 באפריל 2009, על ידי חברת התקליטים ביג משין רקורדס, כסינגל השלישי מתוך האלבום.<ref name=":1" /><ref name=":2" /><ref name=":3" /> השיר נכתב על ידי סוויפט וליז רוז והופק על ידי נייתן צ'פמן וסוויפט גם כן. סוויפט כתבה את השיר בהשראת חבר שלה שרב עם בת זוגו בטלפון. לאחר ששמעה את השיחה שלהם, היא החליטה לבסס את השיר על השיחה תוך כדי שהיא יוצרת לשיחה מאין המשך משלה. מבחינה לירית, השיר עוסק בבחורה שמדברת על אהבתה לגבר שהיא מתקשה להשיג.

השיר זכה להצלחה רבה, כאשר זכה בפרס בחירת הילדים של ניקלודיאון בקטגוריית "שיר השנה" והיה מועמד לאותו הפרס גם בטקס פרסי גראמי ה-52 בנוסף למועמדתו בקטגוריות "הקלטת השנה" ו"הביצוע הווקאלי הנשי הטוב ביותר". בנוסף, הגיע לעשיריות הפותחות באוסטרליה, ניו זילנד, קנדה וארצות הברית. בארצות הברית הוא היה לשיר המצליח ביותר של סוויפט במצעד הבילבורד הוט 100 כאשר הגיע שם למקום השני. בנוסף, הוא נהיה לשיר המצליח ביותר שלה מבחינה מסחרית אחרי "Love Story". במצעד שירי הקאנטרי הוא הגיע למקום הראשון והיה לרביעי שלה שעשה זאת. הצלחתו של השיר הייתה מעבר לקהל חובבי הקאנטרי, כאשר נוגן רבות בתחנות רדיו שאינן מנגנות מוזיקת קאנטרי ובכך הפך לשיר הראשון לעשות זאת מאז השיר "Breathe" של פיית' היל בשנת 2000. מכירותיו עומדות על שבעה מיליון עותקים בארצות הברית במכירות משולבות, ו-15 מיליון עותקים בכל העולם.<ref name=":13"></ref>

הווידאו קליפ של השיר בוים על ידי רומן וייט ובו סוויפט מגלמת שתי דמויות: אחת של נערה יפה ומקובלת והשנייה של נערה לא מקובלת ושנראית פחות טוב. בקליפ משתתף גם השחקן לוקאס טיל בתפקיד הנער עליו רבות שתי הנערות. הקליפ זכה בפרס הווידאו קליפים של MTV בקטגוריית "הקליפ הטוב ביותר של אישה". במהלך נאום הזכייה שלה, התפרץ הראפר קניה וסט לבמה, חטף את המיקרופון מידה של הזמרת ואמר כי לדעתו ביונסה הייתה צריכה לקבל את הפרס על שירה "". התקרית עוררה שערורייה רבה ולימים הפכה לאחד מהאירועים הידועים ביותר של הטקס. השיר בוצע בהופעות רבות בטלוויזיה ובפסטיבלים ונעשו לו גרסאות כיסוי רבות, על ידי מספר אמנים ביניהם: סלינה גומז & הסצנה.

== רקע וכתיבה ==
השיר נכתב בהשראת שיחת טלפון שערך חבר של סוויפט עם בת זוגו.<ref name=":4"></ref> במהלך השיחה, השניים ניהלו ויכוח ולאור הוויכוח הזה סוויפט החליטה ליצור סיפור בדיוני המבוסס על שיחת הטלפון שעליו התבסס השיר. במפגש כתיבה שניהלה עם ליז רוז, הכותבת השנייה של השיר, סיפרה סוויפט לרוז על שיחת הטלפון והשתיים הגו את שורת הפתיחה של השיר ולאחר מכן פיתחו קו עלילתי לסיפור של השיר. מבחינה לירית, השיר עוסק בבחורה שמתאהבת בגבר שנמצא עם מישהי אחרת, אך היא רוצה שהוא יהיה איתה בכל זאת.<ref name=":4" /> סוויפט אמרה כי הבחורה שאיתה כביכול הבחור שבשיר נמצא, לא מעריכה אותו מספיק בניגוד לבחורה השנייה שמכירה אותה יותר ואף מתאימה לו יותר, אך רק משום שהיא יותר פופולרית היא זכתה בו לכאורה.<ref name=":4" /> סוויפט אמרה כי המשפט האהוב עליה בשיר היה "היא לובשת חצאיות קצרות ואני לובשת חולצות".<ref name=":4" /> השיר הופץ לראשונה כסינגל שיווקי כחלק מקמפיין של אייטונס, אך לאחר מכן הופץ כסינגל.

== הרכב ==
"You Belong with Me" הוא שיר קאנטרי-פופ שאורכו 3 דקות ו-52 שניות.<ref></ref> הוא מנוגן בזמן משותף ובקצב של 130 פעימות לדקה.<ref></ref> הוא נכתב בסולם מז'ור וקולה של סוויפט משתרע על קצת פחות משתי אוקטבות, מ-F#<sub>3</sub> ל-C#<sub>5</sub>, כאשר קצב התקדמות האקורדים הוא F♯–C♯–G♯m-B.<ref name=":5"></ref> בשיר נעשה שימוש בבנג'ו ובגיטרה חשמלית.<ref name=":5" />

מבחינה לירית, השיר עוסק במשולש רומנטי בין סוויפט עצמה, לגבר אותו היא אוהבת ובת זוגו. בשיר, סוויפט מציגה את הניגודים בינה לבין בת זוגו ("היא נועלת נעלי עקב, אני נעלי ספורט/היא קפטנית של נבחרת מעודדות, אני על היציע") ואת הקנאה שהיא חשה כלפי אותה הבחורה. בבית שלפני הפזמון האחרון, היא פונה לאותו הבחור ומנסה לשכנע אותו להיות איתה.<ref></ref>

== וידאו קליפ ==
הווידאו קליפ של השיר בוים על ידי במאי הווידאו קליפים רומן וייט, והועלה לערוץ היוטיוב של טיילור סוויפט ב-16 ביוני 2009. בקליפ, מגלמת סוויפט שני תפקידים: אחת של ילדה אותה כינתה כ"חנונית שלא יכולה להשיג את הבחור שהיא רוצה" ואת ההפך ממנה.<ref name=":7"></ref> את תפקיד הבחור בקליפ השחקן לוקאס טיל. הרעיון להביא את טיל לקליפ היה בעקבות מפגש בין השניים, על סט הצילומים של הסרט של "האנה מונטנה: הסרט". סוויפט אמרה כי לטענתה טיל "מושלם לתפקיד" ושהיא אהבה את "המראה המגניב שלו" ו"המבט החלומי שלו" וכי "ממש כיף להיות בסביבתו". במאחורי הקלעים של צילומי הקליפ, כשסוויפט נשאלה מה היא חושבת על הקליפ היא כינתה אותו כ"מקסים" ואמרה שהיא חושבת שיש לו סוף טוב, תוך שווייט הסביר כי למעשה טיילור בקליפ "הופכת להיות מי שהיא באמת".<ref name=":7" /> סוויפט הוסיפה ואמרה כי הדבר הכי אהוב עליה בקליפ היה שהעלילה ממחישה את השיר במדויק בזמן שהיא כביכול מספרת את הסיפור של הקליפ דרך השיר.אנטגוניסטית, מעודדת פופולרית וברונטית, בקליפ של "You Belong with Me".]]הקליפ צולם במשך יומיים בגלטין והנדרסונוויל שבטנסי, ארצות הברית.<ref name=":7" /> ביום הראשון לצילומים, היה שימוש בכפילה של סוויפט שתגלם את תפקיד הבחורה הרעה. באותה הסצנה צולם רק החלק האחורי של הכפילה מבלי להראות את פניה, זאת על מנת שיהיה אפשר להראות את שתי הבחורות בסצנה אחת. במאחורי הקלעים של הקליפ סוויפט אמרה שזו הייתה אחת החוויות המהנות שהיא עשתה מזה זמן מה. ביום שלמחרת, הצילומים של סצנת הנשף הושלמו, תוך שצולמה סצנת הפוטבול. אותה הסצנה צולמה מספר פעמים מעבר למה שתוכנן כיוון שטיל לא הצליח לתפוס במצלמה את כדור הפוטבול. שתי הסצנות צולמו בבית ספר התיכון על שם יוחנן פאולוס השני. הנהלת בית הספר סיפקה עבור הקליפ תלמידים שהשתתפו בקליפ. הקישוטים בהם היה שימוש בסצנת הנשף הם אותם הקישוטים בהם היה שימוש בנשף האמיתי של בית הספר, שהתקיים ביום שלמחרת.
הקליפ מתחיל בסצנה בה רואים את טיל רב עם חברתו בטלפון בעוד שסוויפט מסתכלת עליו מבעד לחלון. כשטיל שם לב שסוויפט מסתכלת לכיוונו, הם מתחילים לתקשר אחד עם השני באמצעות שלטים. אך כאשר סוויפט כותבת לו שלט בו רשום שהיא אוהבת אותו טיל בדיוק מסיט את הווילונות. לאחר מכן סוויפט יושבת בספסל וקוראת ספר. בהמשך, טיל ניגש אליה והם מתחילים לדבר אך השיחה נקטעת כאשר חברתו באה לאסוף אותו במכונית שלה. הוא נכנס למכונית והיא מנשקת אותו תוך כדי שהיא נועצת מבט עוין בסוויפט. בסצנה הבאה, נראה טיל כשהוא משתתף במשחק פוטבול של בית הספר ושתי הבנות מעודדות אותו אך חברתו נמצאת בלהקת המעודדות של בית הספר ובכך היא מצליחה למשוך יותר תשומת לב. לאחר שהקבוצה שלו מנצחת, טיל ניגש אל חברתו לחגוג את הניצחון אך הוא רואה שהיא מפלרטטת עם חבר קבוצה אחר מה שגורם לריב ביניהם. בתגובה לכך, סוויפט וטיל שוב חוזרים לתקשר זה עם זה באמצעות שלטים. כשהוא שואל אותה אם היא מתכננת להגיע לנשף היא אומרת לו שלא, מה שגורם לטיל להתאכזב וכתוצאה מכך סוויפט משנה את דעתה. היא מגיעה לנשף כשהיא לובשת שמלה לבנה וללא המשקפיים שלה, וגורמת לכל התלמידים להביט בה בתדהמה. בזמן הזה, טיל רוקד עם חברתו אך כאשר הוא מבחין בסוויפט הוא עוזב את חברתו ועובר לרקוד עם סוויפט. לאחר מכן השניים חושפים שלטים שעליהם רשום "אני אוהב/ת אותך". (אותו השלט שסוויפט כתבה לטיל בסצנה בה הסיט את הווילון, ובכך בעצם הצופה מבין שגם טיל כתב לה שלט דומה) בסוף הקליפ, הם מתנשקים בעוד שחברתו של טיל צופה בהם ועוזבת את האולם בכעס.

נכון למרץ 2023, מונה הצפיות של הקליפ עומד על למעלה מ-1.4 מיליארד צפיות ובכך הוא הפך לקליפ הקאנטרי הראשון אי פעם שגרף מעל למיליארד צפיות ונחשב לקליפ הקאנטרי הנצפה ביותר בכל הזמנים.<ref></ref><ref></ref>

=== ביקורות והערכה ===
סי דולי מ-About.com, החמיאה לעובדה שסוויפט גילמה שני תפקידים בקליפ והאמינה כי היא עבדה קשה בשביל כך.<ref></ref> מייקל דיקון מדיילי טלגרף הסיק כי הקליפ היה "סתמי ומשעמם" "כמו השיר עצמו".<ref></ref>

הקליפ היה מועמד לפרס "קליפ השנה", בטקס פרסי האקדמיה לקאנטרי. בטקס פרסי ה-CMT הקליפ קיבל את אותה המועמדות, אך קיבל גם מועמדות בקטגוריית "הקליפ הנשי הטוב ביותר".<ref></ref> בטקס Much Music Video Awards הקליפ היה מועמד לשני פרסים נוספים.<ref></ref> בטקס פרסי הווידאו קליפים של MTV לשנת 2009 הקליפ זכה בפרס בקטגוריית "הקליפ הטוב ביותר של אישה".<ref></ref>

== ביקורת ==
סוויפט, כותבת השיר.
שון דולי מ-About.com כינה את השיר כאחד מהשירים הטובים ביותר באלבום.<ref></ref> ג'וני דייוויס מהאובזרבר כינה את השיר כ"שיר פופ טיפוסי שיכל להתאים גם להילרי דאף".<ref></ref> לוסי דייוויס מתחה ביקורת על מילות השיר שלדעתה חזרו על שירים אחרים באלבום ובאלבומה הקודם ועל כך שמילות השיר "חוזרות על עצמן באופן רפטטיבי לאורך השיר". ג'ונתן קיף ממגזין סלאנט ציין כי "השיר הוא לא השיר הטוב ביותר שנכתב, אך קשה להגיד שיש בו יותר מדי פגמים".<ref></ref>

ב-St. Petersburg Times נכתב כי "השיר נשמע כמו הרבה להיטים אחרים".<ref></ref> ג'וש לאב מווילג' ווייס אמר כי השיר מעיד על "חוכמה על-טבעית והכלה" וציין את השיר כבין השירים הטובים מהאלבום.<ref></ref> לי גרינבלאט מאנטרטיינמנט ויקלי ציינה כי "קולה של סוויפט בשיר התאים למלודיה ולמנגינה" וכינתה אותו כ"מבריק" ו"ידידותי לרדיו". רוב שפילד ממגזין בלנדר המליץ לרכוש את השיר,<ref></ref> וג'ניפר ווב מ-About.com אמרה "כי כל שכבות הגילאים עשויות לאהוב את השיר" "ולכן היא לא מתפלאת שיש לה קהל מעריצים כל כך גדול". באינדפנדנט דורג השיר במקום ה-51 ברשימת "100 רצועות האלבומים של טיילור סוויפט – מדורגות".<ref name=":6" /> בשנת 2020 מגזין Teen Vogue דירג את השיר במקום ה-91 ברשימת "שירי האהבה הנכזבת הטובים ביותר".<ref></ref>

ברולינג סטון דורג השיר במקום ה-113 ברשימת "כל 206 השירים של טיילור סוויפט, לפי דירוג".<ref name=":0"></ref>

=== פרסים ומועמדויות ===
השיר היה מועמד לשלושה פרסי גראמי בקטגוריות "שיר השנה", "הקלטת השנה" ו"הביצוע הווקאלי הנשי הטוב ביותר", אך הפסיד לטובת השירים "" של ביונסה, "Use Somebody" של קינגס אוף ליאון ו-"Halo" של ביונסה בהתאמה, (אם כי האלבום ממנו לקוח השיר זכה בפרס "אלבום השנה"). בטקס פרסי בחירת הילדים של ניקלודיאון זכה השיר בפרס בקטגוריית "שיר השנה" וזאת, בנוסף לכך שהיה מועמד לאותו הפרס בטקס פרסי האקדמיה למוזיקת קאנטרי, אך הפסיד אותו ל-"Need You Now" של ליידי איי.

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
!אינדפנדנט
|100 רצועות האלבומים של טיילור סוויפט – מדורגות
|51
|<ref name=":6"></ref>
|-
!רולינג סטון
|כל 206 השירים של טיילור סוויפט, לפי דירוג
|113
|<ref name=":0" />
|-
!BuzzFeed
|167 השירים הטובים ביותר של טיילור סוויפט, לפי דירוג
|33
|<ref></ref>
|-
!NME
|השירים הטובים ביותר של טיילור סוויפט, לפי דירוג
|22
|<ref></ref>
|-
!Paste
|158 השירים הטובים ביותר של טיילור סוויפט, לפי דירוג
|8
|<ref></ref>
|-
!Uproxx
|50 השירים הטובים ביותר של טיילור סוויפט, מדורגים
|11
|<ref></ref>
|-
!Vulture
|179 השירים הטובים ביותר של טיילור סוויפט, לפי דירוג
|1
|<ref></ref>
|-
!Glamour
|שירי טיילור סוויפט מדורגים, 10 השירים הטובים ביותר והגרועים ביותר
|7<ref>הגרסה של טיילור סוויפט (Taylor's Version) אשר נכללה מתוך האלבום ההקלטה החוזרת הראשונה שלה, Fearless (Taylor's Version).</ref>
|<ref></ref>
|-
!בילבורד
|500 שירי הפופ הטובים ביותר בכל הזמנים
|42
|<ref></ref>
|}

=== התקרית עם קניה וסט ===
בטקס פרסי הווידאו קליפים של MTV לשנת 2009, כאשר עלתה סוויפט לקבל את פרס "הקליפ הטוב ביותר של אישה" הראפר קניה וסט התפרץ לבמה, חטף את המיקרופון מידה של סוויפט ואמר: "טיילור אני באמת שמח בשבילך ואתן לך לסיים, אבל קודם ארצה להגיד שאני חושב שביונסה צריכה לקבל את הפרס".<ref name=":8"></ref> הזמרת ביונסה הייתה מועמדת באותה הקטגוריה על הקליפ לשיר "", אך הפסידה לטובת סוויפט מה שגרם לווסט להתפרץ לבמה ולומר דברים אלו בעוד ביונסה נותרה נבוכה מהסיטואציה.<ref name=":8" /> כתוצאה מכך, סוויפט ירדה מהבמה כשהיא מהורהרת ותוהה לעצמה מה קרה. לאחר מכן, ביונסה עלתה לבמה לקבל את פרס "קליפ השנה" ובסיום הנאום שלה היא קראה לסוויפט לעלות לבמה ולסיים את הנאום שלה.<ref name=":8" /> התקרית עוררה סערה רבה ונחשבת עד היום לאחד מהרגעים הזכורים בתולדות הטקס. התקרית גררה גם את תגובתם של מבקרי מוזיקה, מפורסמים ומעריצים רבים. בין היתר בלטה תגובתו של נשיא ארצות הברית באותה התקופה ברק אובמה שכינה את ווסט "חמור".<ref></ref> גם הזמרת פינק גינתה את התנהגותו של וסט בפוסט שהעלתה ברשתות החברתיות.<ref></ref> הזמרת קייטי פרי אזכרה את המקרה כאשר וסט והיא עלו לקבל בטקס של 2011 פרס ופרי אמרה לווסט "זה הזמן שלך להפריע לי".<ref></ref> בהמשך וסט התנצל בפניי סוויפט ואף בשנת 2015 כאשר קיבל את פרס מפעל החיים על שם מייקל ג'קסון, סוויפט הגישה לו את הפרס.<ref></ref> אולם, השניים הסתכסכו בהמשך מסיבות אחרות.

== הצלחה מסחרית ==
[[האחים ג'ונאס, אליהם הצטרפה סוויפט כאמן שהצליח להכניס הכי הרבה שירים לעשרים העליונים בבכורה בבילבורד הוט 100.]]
=== אמריקה הצפונית ===
כאשר השיר הופץ כסינגל שיווקי הוא הגיע בבכורה למקום ה-12 במצעד הבילבורד הוט 100 עם מכירות של 172 אלף עותקים דיגיטליים ובכך הייתה לאמן שהצליח להכניס הכי הרבה שירים לעשרים העליונים בבכורה במדינה ביחד עם האחים ג'ונאס. אך מכיוון שלא יצא כסינגל רשמי ולכן לא קודם באיזשהו צורה ולא נשלח לתחנות הרדיו הוא יצא מהמצעד בשבוע השני ליציאתו.<ref></ref><ref></ref> כאשר יצא כסינגל הוא חזר בחזרה למצעד למקום ה-87.<ref></ref> בשבוע שלאחר מכן הוא קפץ למקום השלישי ובכך הפך לאחד מהשירים שעשו את הקפיצות הגדולות ביותר בהיסטוריית המצעד. בנוסף הוא גם הפך לשיר עם המיקום הכי גבוה שלה במצעד באותה העת.<ref name=":9"></ref> בשבוע שלאחר מכן הוא הגיע למקום השני וזהו גם היה מיקום השיא שלו. השיר זכה להיות מנוגן גם בתחנות רדיו שלא ניגנו מוזיקת קאנטרי ובכך היה לשיר הראשון שזכה לחשיפה כל כך גדולה בתחנות רדיו אלו מאז "Breathe" של פיית' היל.<ref name=":9" /> השיר שהה סך הכול 16 שבועות בעשירייה הפותחת במצעד ו-50 שבועות בכללי בכל המצעד.<ref name=":10"></ref> השיר היה אחד מתוך 13 שירים שדורגו ב-40 העליונים של המצעד מתוך האלבום ובכך שברה הזמרת את השיא של האמן שהצליח להכניס הכי הרבה שירים מאלבום אחד ל-40 העליונים של המצעד.<ref name=":10" /> נכון ליולי 2019 השיר נמכר בלמעלה מ-4.9 מיליון עותקים נקיים בארצות הברית ו-7 מיליון עותקים במכירות משולבות מה שמזכה אותו למעמד של 7 פלטינות במדינה.<ref></ref>

השיר שבר שיא כאשר 117 מיליון אנשים האזינו לו בתחנות רדיו שאינן מנגנות מוזיקת קאנטרי ובכך הפך לשיר הקאנטרי שהכי הרבה אנשים האזינו לו בתחנות אלה. בעקבות כך הוא הגיע למקום הראשון במצעד שירי הרדיו האמריקאי ונהיה לשיר הקאנטרי הראשון לעשות זאת בעידן פיקוח הנתונים של נילסן סאונדסקאן. הוא שהה במקום הראשון במצעד במשך שבועיים.<ref></ref> במצעד שירי הקאנטרי הוא הגיע למקום הראשון ובכך הפך לשיר הרביעי שלה לעשות זאת ולשיר השמיני שלה שנכנס לעשירייה הפותחת במצעד.<ref name=":11"></ref> הוא נשאר במקום הראשון במשך שבועיים ולאחר מכן ירד למקום השישי. סך הכל שהה במצעד במשך 20 שבועות. במצעד שירי הפופ הוא הצליח להגיע גם כן למקום השני ובכך גם במצעד שירי הפופ למבוגרים. במצעד השירים העכשוויים למבוגרים הוא הגיע למקום הראשון.<ref name=":11" />

בקנדה השיר הגיע בשיאו למקום השלישי ונשאר שם במשך 3 שבועות לא רצופים.<ref name=":12"></ref> סך הכול שהה במצעד הקנדי במשך 45 שבועות.<ref name=":12" /> במצעד הרדיו קאנטרי השיר הגיע למקום הראשון ונכון להיום מכירות השיר עומדות על 160 אלף עותקים במדינה מה שמזכה אותו למעמד פלטינה כפולה.<ref></ref>

=== אירופה ואוקיאניה ===
באירופה השיר זכה להצלחה פחותה. בבריטניה השיר הגיע למקום ה-30 בלבד.<ref></ref> באירלנד השיר זכה להצלחה יותר גדולה כאשר הגיע למקום ה-12 אך שהה שישה שבועות במצעד.<ref></ref> גם בדנמרק ובשווייץ השיר חווה הצלחה בינונית גם בדנמרק ושוודיה כאשר הגיע למקומות 32 ו-47 בהתאמה.<ref></ref> במצעד האירופאי הכללי השיר הגיע למקום ה-61 בלבד.<ref name=":12"/>

באוסטרליה וניו זילנד השיר זכה להצלחה. באוסטרליה הגיע בשיאו למקום החמישי ושם שהה במשך שלושה שבועות לא רצופים.<ref></ref> בסופו של דבר הוא הגיע למעמד פלטינה כפולה במדינה על מכירות של 140 אלף עותקים.<ref></ref> גם בניו זילנד השיר הגיע בשיאו למקום החמישי והגיע למעמד פלטינה עם מכירות של 15 אלף עותקים.<ref></ref>

בסוף שנת 2009 השיר דורג כשיר ה-22 המצליח בעולם במכירות ובהשמעות ברדיו.

== פרסים ומועמדויות ==
{| class="wikitable"
|-
! שנה
! טקס
! פרס
! תוצאה
! מקור
|-
! scope="row" rowspan="2"| 2009
| פרסי הווידאו קליפים של MTV
| הקליפ הטוב ביותר של אישה
| 
| style="text-align:center;" |<ref></ref>
|-
| פרסי המוזיקה של SESAC נאשוויל
| פרסים מיוחדים לקידום נמרץ של שיר קאנטרי
| 
| style="text-align:center;" |<ref></ref>
|-
! scope="row" rowspan="14"| 2010
| rowspan=2|פרסי הפופ של BMI
| שירים זוכי פרסים
| 
| rowspan="2" style="text-align:center;" |<ref></ref>
|-
| ההוצאה לאור של השנה
| 
|-
| rowspan=2|פרסי האקדמיה למוזיקת קאנטרי
| קליפ השנה
| 
| rowspan="2" style="text-align:center;"|<ref></ref>
|-
| שיר השנה
| 
|-
| rowspan=2|פרסי הקאנטרי של BMI
| ההוצאה לאור של השנה
| 
| rowspan="2" style="text-align:center;"|<ref></ref>
|-
| שיר השנה
| 
|-
| rowspan=2|פרסי המוזיקה של CMT
| הקליפ הנשי של השנה
| 
| rowspan="2" style="text-align:center;"|<ref></ref>
|-
| קליפ השנה
| 
|-
| rowspan=3|פרסי גראמי
| הקלטת השנה
|
| style="text-align:center;" rowspan="3"|<ref></ref>
|-
| שיר השנה
| 
|-
| ביצוע הפופ הווקאלי הטוב ביותר – אישה
|
|-
| rowspan=2| פרסי מאץ' מיוזיק וידאו
| הקליפ הבינלאומי של השנה
| 
| style="text-align:center;" rowspan="2"|<ref></ref>
|-
| הקליפ הבינלאומי של השנה <small>(בחירת הקהל)</small>
| 
|-
| פרסי בחירת הילדים של ניקלודיאון
| שיר אהוב
| 
| style="text-align:center;" |<ref></ref>
|-
! scope="row" rowspan="2"| 2011
| rowspan=2|פרסי הפופ של BMI
|שירים זוכי פרסים
| 
| rowspan="2" style="text-align:center;"|<ref></ref>
|-
| ההוצאה לאור של השנה
| 
|}

== הופעה ==
הופעתה הראשונה עם השיר הייתה בתוכנית The Today Show במאי 2009.<ref></ref> לאחר מכן היא החלה בסדרה נוספת של הופעות במהלך הקיץ בתוכנית The Tonight Show with Jay Leno,<ref></ref> בפסטיבל Studio 330 Sessions,<ref></ref> בפסטיבל הקאנטרי CMA,<ref></ref> בטקס פרסי איגוד מוזיקת הקאנטרי,<ref></ref> ובפסטיבל V.<ref></ref> ההופעה האחרונה שחתמה את סבב הקידום של הקיץ הייתה הופעה בטקס פרסי הווידאו קליפים של MTV לשנת 2009; אותו היום בו קניה וסט התפרץ לנאום הזכייה שלה. הופעה זו הייתה מושקעת וכללה קטע שצולם ברכבת התחתית והמשיך להופעה על הבמה שסוויפט עומדת על מונית צהובה.<ref></ref>

לאחר מכן, סוויפט המשיכה את סדרת ההופעות שלה בתוכנית הטוק שואו The View ובתוכנית הסאטירית "סאטרדיי נייט לייב".<ref></ref><ref></ref> היא המשיכה לקדם את השיר גם במהלך סתיו וחורף 2009 והמשיכה עם הקידום גם לתוך 2010, כאשר הופיעה עם השיר מחוץ לארצות הברית. בבריטניה היא הופיעה עמו בערוץ GMTV,<ref></ref> ובאוסטרליה במהלך מופע צדקה וביפן במהלך התוכנית "טוק שואו".<ref></ref><ref></ref> בטקס פרסי גראמי ה-52 הופיעה שוב עימו, אך הפעם עם מספר שירים נוספים, כמו "Today Was a Fairytale". הופעה זו ספגה ביקורות שליליות מהמבקרים על יכולות השירה שלה, מה שגרם למנכ"לית חברת התקליטים שלה באותה התקופה להוציא הצהרה המגנה על הביצועים של סוויפט בטקס.

השיר שימש גם כחלק מרשימת השירים של סיבוב ההופעות "Fearless Tour".<ref></ref> במשך השנים ביצעה סוויפט את "You Belong with Me" גם בסיבובי ההופעות "Speak Now World Tour", "The Red Tour" ו-"Reputation Stadium Tour".<ref></ref><ref></ref><ref></ref> בסיבוב ההופעות "The 1989 World Tour" השיר נעדר מהרשימה מסיבות לא ידועות, אך בוצע במספר הופעות בודדות.<ref></ref>

== גרסאות כיסוי ושימוש במדיה ==
בנובמבר 2009 ביצע זמר הרוק בוטץ' ווקר גרסת כיסוי לשיר אשר הופצה כסינגל לחנויות הדיגיטליות.<ref></ref>

בנוסף לשיר נעשתה גם גרסה פרודית באלבומו של וירד אל ינקוביק אשר נקראה, "TMZ".<ref></ref>

בשנת 2020 סצנות מתוך הקליפ הפכו פופולריות לאחר שהפכו לתופעת אינטרנט, ששימשו לבדיחות על מגפת הקורונה ונושא הריחוק החברתי.

== מיקומי שיא ==

== נתוני מכירות ==

== ==

 (בעברית: אתה צריך להיות איתי (גרסתה של טיילור)) היא הקלטה חוזרת של "You Belong with Me". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2009
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ליז רוז
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:וידאו קליפים שבוימו על ידי רומן וייט
קטגוריה:וידאו קליפים שצולמו בארצות הברית
קטגוריה:שירי לפידים
קטגוריה:שירי קאנטרי פופ
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:שירי פלטינה כפולה בקנדה
קטגוריה:סינגלים בהוצאת ביג משין רקורדס